ट्रेन के फुटबोर्ड पर खड़ी थी, मोबाइल चोरों से हाथापाई में प्लेटफॉर्म पर गिरी
Chennai's Indira Nagar station Case - चेन्नई में एक महिला की मोबाइल फोन चुराने की कोशिश कर रहे दो लोगों द्वारा हमला किए जाने के बाद ट्रेन से गिरकर मौत हो गई। घटना पिछले हफ्ते की है. हालांकि, शनिवार को उसने दम तोड़ दिया
चेन्नई के इंदिरा नगर स्टेशन में लोकल ट्रेन से गिरने के कारण एक महिला की मौत हो गई। मरने वाली महिला ट्रेन के फुटबोर्ड पर खड़े होकर फोन पर बात कर रही थी। जब चोरों ने उसका मोबाइल छीनने की कोशिश की तो वह प्लेटफॉर्म पर गिर गई।
घटना 2 जुलाई की है, जबकि सिर पर लगी चोटों के कारण 8 जुलाई को महिला की मौत हो गई। मरने वाली लड़की की पहचान कोट्टूरपुरम की 22 साल की प्रीति के रूप में हुई। चोरों ने उसका मोबाइल फोन चुरा लिया और वहीं बेहोश छोड़ दिया।
मोबाइल ट्रैक करके चोरों तक पहुंची पुलिस
चेन्नई पुलिस ने मामले को सुलझाने के लिए साइबर क्राइम यूनिट की मदद ली। जहां टीम ने प्रीति के कॉल रिकॉर्ड के जरिए उसकी लोकेशन को ट्रैक किया। पुलिस राजू नाम के एक व्यक्ति तक पहुंची, जो बेसेंट नगर में मछली की दुकान पर काम करता था। पूछताछ के दौरान राजू ने खुलासा किया कि उसने दो लोगों से 2000 रुपए में फोन खरीदा था।
इसके बाद पुलिस आरोपी मणिमारन और विग्नेश तक पहुंच गई। पूछताछ में दोनों ने प्रीति से फोन चुराने की बात कबूल की। पुलिस ने दोनों आरोपियों को गिरफ्तार करके मजिस्ट्रेट कोर्ट में पेश किया। जहां से उन्हें कस्टडी में भेज दिया गया।
प्रीति के पिता ने एक्सीडेंटल केस का मामला दर्ज करवाया था। आरोपियों के कबूलनामे के बाद इसे हत्या के मामले में बदल दिया गया।
ट्रेन हादसों से जुड़ी ये खबरें भी पढ़ें...
मजदूरी करने दिल्ली जा रहे युवक का पैर ट्रेन फिसला
मध्यप्रदेश के टीकमगढ़ से दिल्ली मजदूरी के लिए जा रहा एक युवक पैर फिसलने से चलती ट्रेन से गिर गया। ट्रेन से गिरने की वजह से युवक गंभीर घायल हो गया। घायल को इलाज के लिए अस्पताल में भर्ती कराया गया है। युवक चंबल की ओर चलती ट्रेन से गिरा था। पढ़ें पूरी खबर...
मुंबई में ट्रेन से टकराकर लड़के की मौत
मुंबई के मलाड रेलवे स्टेशन पर एक लड़के की ट्रेन की चपेट में आने से मौत हो गई। दरअसल, वो प्लेटफॉर्म पर पटरी के पास खड़े होकर हाथ धो रहा था। इसी दौरान पटरी पर ट्रेन आ गई। लड़के का सिर ट्रेन के इंजन से टकराया और उसने मौके पर ही दम तोड़ दिया। पढ़ें पूरी खबर...